《李漕和诗次韵》
宋代·李石

斯文百官富，未易众目窥。
共此一鸟过，谁其补三遗。
粗能述前辈，抗说不敢卑。
一朝得印可，宠若华衮辞。
神仙点金手，为脱瓦砾姿。
微吟水雪镂，落墨星虹垂。
老成今几人，縻以岁月迟。
未用五字工，护此两鬓丝。
圣贤无尽藏，一一生物滋。
丐公且藏舌，尚结他时知。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。